Arena Cahaya

"Arena Cahaya" ialah lagu nyanyian Zee Avi yang dikeluarkan pada 23 November 2015. Ia merupakan lagu tema filem Ola Bola arahan Chiu Keng Guan. Menerusi Festival Filem Taipei Golden Horse, "Arena Cahaya" memenangi kategori Lagu Terbaik dan juga memenangi kategori Lagu Tema Asal Terbaik di Festival Filem Malaysia ke-28. 

Lagu ini dirakamkan semula pada tahun 2020 dengan menampilkan 27 penggiat seni menerusi kempen #HopeForMalaysians, diterbitkan oleh Rocketfuel Entertainment dan Monotone Inc.

Penerbitan
Menurut Zee Avi, "Arena Cahaya" mengambil masa sebulan untuk disiapkan dan dihasilkan bersama rakan karibnya, Rendra Zawawi, termasuk juga susunan muzik. "Arena Cahaya" ditulis dalam dua bahasa, Melayu dan Inggeris bagi menggambarkan negara Malaysia yang berbilang bangsa. Zee dihubungi oleh pengarah Chiu Keng Guan di laman Facebook bagi menerbitkan lagu tema Ola Bola dan bersetuju tanpa berfikir panjang. Beliau berkata mengenai lagu ini: "Tak sangka lagu Melayu pertama saya ini ("Arena Cahaya") mampu merentasi jurang bahasa dan ia bukti kukuh bahawa muzik melangkaui perbezaan itu. Apa yang penting ia dihasilkan sepenuh hati,".

Format dan senarai runut
 Muat turun digital
 "Arena Cahaya" – 4:15

Sejarah keluaran

Anugerah

Rujukan

Lagu 2015
Single 2015
Lagu Zee Avi
Lagu Malaysia tahun 2015